cyanic-selkie/wikianc huggingface dataset:
Bholan sykloni 1970
Hallituksen toimien arvostelu
Itä-Pakistanin poliittiset johtajat olivat hyvin tyytymättömiä siihen, miten keskushallitus aluksi reagoi onnettomuuteen. Lausunnossa, jonka 11 itäpakistanilaista poliittista johtajaa antoi kymmenen päivää syklonin jälkeen, hallitusta syytettiin "karkeasta laiminlyönneistä sekä kovasta ja äärimmäisestä välinpitämättömyydestä." He syyttivät presidenttiä myös onnettomuusuutisten pimittämisestä. Marraskuun 19. päivänä opiskelijat järjestivät Dhakassa mielenosoituksen vastalauseeksi hallituksen toimenpiteiden hitaudelle,, ja Maulana Abdul Hamid Khan Bhashani keräsi 24. marraskuuta kokoon 50 000 henkilöä syyttäessään presidenttiä tehottomuudesta ja vaatiessaan häntä eroamaan. Presidentin poliittiset vastustajat syyttivät häntä tunaroinnista avustustoimissa ja vaativat häntä eroamaan.
Pakistanin Punainen Puolikuu alkoi toimia hallituksesta riippumatta kiistan jälkeen, jota käytiin, kun Punainen Puolikuu oli saanut haltuunsa 20 Britannian Punaisen Ristin lähettämää tukkilauttaa. Erään torjunta-aineita valmistavan yrityksen oli odotettava kaksi päivää, ennen kuin sen kaksi aineiden lentolevitykseen tarkoitettua konetta saivat luvan kuljettaa tuhosta kärsineelle alueelle avustustarvikeita. Pakistanin hallitus asetti pelastustoimiin vain yhden helikopterin, ja Yahya Khan kertoi myöhemmin, ettei ollut järkevää toimittaa alueelle helikoptereita Länsi-Pakistanista, koska ne eivät kyenneet kuljettamaan tarvikkeita.
Eräs Pakistan Observerin toimittaja vietti tammikuussa viikon pahiten kärsineillä alueilla eikä nähnyt yhtäkään avustusjoukkojen toimittamaa telttaa käytettävän henkiinjääneiden asuttamiseen. Hän totesi myös, että myönnetyt varat uusien talojen rakentamiseen olivat riittämättömät. Pakistan Observer julkaisu säännöllisesti etusivun uutisia, joiden otsikko saattoi olla esimerkiksi "Pelastustoimia ei koordinoitu", samalla kun se julkaisi myös hallituksen tiedotteita, joiden mukaan pelastustyöt etenisivät tasaista vauhtia. Tammikuussa, joka Itä-Pakistanissa on vuoden kylmintä aikaa, The Daily Ottefaqin toimittajan johtama kansallinen pelastus- ja kuntoutuskomitea totesi, että tuhannet myrskyssä henkiin jääneet viettivät päivänsä taivasalla. Eräs tuhosta kärsineen väestön edustaja kertoi, että kodittomiksi jääneet perheet olivat saaneet jälleenrakentamista varten 250 rupiaa (55 Yhdysvaltain dollaria vuoden 1971 kurssin mukaan), mikä oli niukka rahamäärä, mutta vaarana oli, että sekin jouduttaisiin käyttämään ruokaan ennen kuin mitään ehdittiin rakentaa.
Poliittiset seuraukset
200px|thumb|Ensimmäinen [[Bangladeshin lippu]] Sheikki Mujibur Rahmanin johtama Awamiliitto sai suuren voiton Pakistanin vaaleissa joulukuussa 1970 osittain sen vuoksi, koska hallituksen pelastustoimiin oltiin tyytymättömiä. Myrskyn vuoksi kuitenkin yhdeksän edustajan valinta kansalliskokoukseen ja kahdeksantoista edustajan valinta maakunnan edustajistostaan jouduttiin lykkäämään tammikuun 18. päivään saakka.
Mohamed Chikh
Mohamed Chikh (s. 1993) on kanadalainen karateka. Hän on kaksinkertainen Kyokushinin Yhdysvaltain mestari.
Bholan sykloni 1970
Poliittiset seuraukset
Hallituksen toiminta pelastustoimissa kärjisti Itä-Pakistanissa muutoinkin tunnettua katkeruutta ja sai osaltaan sikäläisen vastarintaliikkeen laajenemaan. Avustukset saapuivat vain hitaasti perille, ja tarvikkeiden kuljetus tuhoutuneille alueille oli hidasta. Kun jännitys maaliskuussa kasvoi, ulkomaalaiset evakuoitiin välivallan pelosta. Tilanne kärjistyi entisestään, ja maaliskuussa 1972 se johti Bangladeshin itsenäisyyssotaan. Joulukuussa konflikti laajeni kolmanneksi Intian–Pakistanin sodaksi, joka johti Bangladeshin itsenäistymiseen. Tämä oli yksi ensimmäisistä kerroista, jolloin luonnonmullistus missään maassa osaltaan johti sisällissodan syttymiseen.
Mohamed Chikh
Kilpaura
2011 Chikh saavutti Pohjois-Amerikan keskisarjan mestaruuden.
Bholan sykloni 1970
Kansainväliset avustustoimet
Vaikka Intia on yleensä ollut vihamielisissä väleissä Pakistanin kanssa, se oli yksi ensimmäisistä vieraista valtioista, joka tarjosi Pakistanille apua, ja marraskuun loppuun mennessä se oli myöntänyt pelastustoimien tukemiseen 1,3 miljoonaa Yhdysvaltain dollaria. Pakistanin hallitus ei kuitenkaan sallinut intialaisten toimittaa avustustarvikkeita lentoteitse, minkä vuoksi ne oli toimitettava hitaammin maanteitse. Intian hallitus väitti myös, että pakistanilaiset kielsivät Länsi-Bengaliin sijoitettuja sotilaslentokoneita, helikoptereita ja laivoja osallistumasta pelastustoimiin.
Mohamed Chikh
Kilpaura
Chikh uusi Yhdysvaltain mestaruutensa kaksi vuotta myöhemmin, jolloin hän voitti loppuottelussa maamiehensä Pasha Mykhaylovin.
Bholan sykloni 1970
Kansainväliset avustustoimet
CARE keskeytti laivakuljetukset maahan viikon kuluttua syklonin saapumisesta, koska Pakistanin hallitus oli haluton hoitamaan jakelua. Tammikuussa järjestö pääsi kuitenkin sopimukseen 24 000 sementtitiilitalon rakentamisesta, minkä kustannukset olivat noin 1,2 miljoonaa dollaria. Amerikkalaiset olivat huolissaan siitä, että Pakistanin hallitus viivyttelisi päätöksiään siitä, miten avustukset oli käytettävä, ja niinpä 7,5 miljoonan dollarin osuus Yhdysvaltain kongressin myöntämästä avustuksesta oli vielä maaliskuussa käyttämättä. Suuri osa rahasta oli korvamerkitty väestönsuojien rakentamiseen ja tuhoutuneiden talojen jälleenrakentamiseen. Amerikkalainen Peace Corps tarjoutui lähettämään vapaaehtoisia avustustoimiin, mutta Pakistanin hallitus torjui tarjouksen.
Britannian Kuninkaallisen laivaston taistelulaivue, johon kuuluivat HMS Intrepid ja HMS Triumph, lähti Singaporesta Bengalin­lahdelle avustamaan pelastustoimissa. Sen mukana saapui kahdeksan helikopteria ja kahdeksan maihinnousualusta sekä pelastusjoukkoja ja tarvikkeita. Viisikymmentä sotilasta ja kaksi helikopteria lensi laivojen edellä valvomaan tuhoaluetta ja johtamaan pelastustöitä. Taistelu­laivue saapui Pakistanin rannikolle 24. marraskuuta, ja niiden miehistön 650 jäsentä alkoivat heti käyttää maihinnousualuksia tarvikkeiden toimittamiseksi rannikon edustalla oleville saarille. Britannian British Disasters Emergency Committeen vetoomuksesta käynnisteyssä rahankeräyksessä saatiin kokoon 1,5 miljoonaa puntaa hätäavuksi Itä-Pakistaniin.
Kanadan hallitus myönsi avustuksena 2 miljoonaa dollaria. Ranska ja Länsi-Saksa lähettivät kumpikin helikoptereita ja erilaisia tarvikkeita 1,3 milkoonan dollarin arvosta. Paavi Paavali VI ilmoitti käyvänsä Kauko-Idän vierailullaan myös Daccaassa ja kehotti ihmisiä rukoilemaan onnettomuuden uhrien puolesta. Myöhemmin Vatikaani myönsi pelastustoimiin avustuksia 100 000 dollaria. Käydessään Dhakassa 27. marraskuuta paavi itse jätti sinne 200 000 dollarin sekin pyörremyrskyn uhrien auttamiseksi. Vielä vuoden 1971 alussa neljä Neuvostoliiton helikopteria toimi alueella kuljettaen pahiten kärsineille alueille välttämättömiä tarvikkeita. Neuvostoliiton ilmavoimat, jotka olivat saaneet bengalilaisilta osakseen arvostelua, olivat siihen mennessä tulleet brittiläisten ja amerikkalaisten helikopterien tilalle, jotka toimivat alueella välittömästi syklonin jälkeen.
Japanin hallitusta arvosteltiin aluksi siitä, että se myönsi pelastustoimiin vain vähäisiä avustuksia. Joulukuussa 1970 se kuitenkin myönsi myrskyn uhrien avustamiseen 1,65 miljoonaa dollaria. Ensimmäinen Itä-Pakistaniin saapunut kiinalainen laivanlastillinen sisälsi 500 000 annosta kolerarokotteita, mikä kuitenkaan ei ollut tarpeen, sillä niitä oli maassa ennestään runsaasti varastossa. Kiinan hallitus lähetti Pakistaniin myös 1,2 miljoonaa dollaria rahaa. Šaahi Mohammad Reza Pahlavi julisti, että onnettomuus koski myös Irania, ja lähetti muutamien päivien kuluessa myrskyn jälkeen kaksi lentokonetta täynnä avustus­tarvikkeita. Monet pienemmät ja köyhemmätkin Aasian maat lähettivät ainakin nimeksi avustuksia.
Yhdistyneet kansakunnat lahjoitti 2,1 miljoonan dollarin arvosta ruokaa ja rahaa, kun taas UNICEF ryhtyi toimittamaan vielä miljoonan lisää. UNICEF auttoi vesihuollon ennallistustöissä ja kunnosti muutaman kuukauden kuluessa yli 11 000 myrskyssä tuhoutunutta kaivoa. YK:n pääsihteeri U Thant vetosi elokuussa 1971 yleisöön syklonin ja sisällissodan uhrien auttamiseksi kahdessa erillisessä avustus­projektissa. Hän totesi, että välittömiin tarpeisiin oli saatu avustuksina vain 4 miljoonaa dollaria, vaikka tavoitteena oli 29,2 miljoonaa. Marraskuun loppuun mennessä Punaisen Ristin ja Punaisen Puolikuun yhdistysten kansainvälinen liitto oli saanut kerätyksi 3,5 miljoonaa avustuksia onnettomuuden uhreille.
Maailmanpankki arvioi, että myrskyssä tuhoutuneen alueen jälleen­rakentaminen maksaisi 185 miljoonaa dollaria. Pankki laati asiasta kattavan suunnitelman Pakistanin hallitukselle. Suunnitelma käsitti talojen, vesihuollon ja infrastruktuurin jälleenrakentamisen sellaiseksi kuin se oli ollut ennen myrskyä. Siihen liittyi myös paljon laajempi ohjelma tulvien säännöstelemiseksi ja alueen kehittämiseksi. Pankki myönsi 25 miljoonan dollarin lainan Itä-Pakistanin talouden jälleenrakentamiseksi ja väestönsuojien rakentamiseksi alueelle. Tämä oli ensimmäinen kerta, kun Kansainvälinen kehitysjärjestö (IDA) myönsi lainan jälleen­rakennus­hankkeeseen. Joulukuun alkuun mennessä 41 maan hallitukset, eri järjestöt ja yksityiset ryhmät olivat saaneet kootuksi 40 miljoonaa dollaria pelastustoimiin.
Konsertti Bangladeshin hyväksi
Vuonna 1971 Beatles-yhtyeen entinen jäsen George Harrison päätti järjestään konsertin, Concert for Bangladesh Bholan syklonin sekä samalla myös Bangladeshin kansan­murhan ja Bangla­deshin itsenäisyys­sodan uhrien hyväksi. Konsertti pidettiin New Yorkissa 1. elokuuta 1971. Vaikka kyseessä oli ensimmäinen tämänlaatuinen hyväntekeväisyyskonsertti, se onnistui erinomaisen hyvin sekä keräämään rahaa ja avustuksia että myös tekemään seudun hädän tunnetuksi.
Myöhemmät toimet
Joulukuussa Kansainvälinen Punainen Risti laati suunnitelman toimista, johon olisi välittömästi ryhdyttävä, jos Bholan sykloniin verrattava onnettomuus kohtaisi muita "onnettomuuksille alttiita maita". Eräs Punaisen Ristin virkailija totesi, että osa Itä-Pakistaniin lähetetyistä pelastus­työn­tekijöistä oli huonosti koulutettuja, minkä vuoksi järjestö aikoi laatia luettelon asian­tuntijoista. YK:n yeiskokous hyväksyi ehdotuksen, jonka tarkoituksena oli vahvistaa sen kykyä toimittaa apua maihin, joita oli kohdannut suuri onnettomuus. Vuonna 1966 Punainen Puolikuu oli alkanut tukea sykloni­varoitus­järjestelmän kehittämistä, mikä vuonna 1972 johti Syklonivaroitusohelmaan, jota nykyisin johtavat Bangladeshin hallitus ja Bangladeshin Punainen Puolikuu. Ohjelman tarkoituksena on saada yleistö tiedostamaan pyörremyrskyn vaara ja tarjota koulutusta pelastus­henkilöstölle Bangladeshin rannikko­seuduilla.
30 vuoden kuluessa vuoden 1970 syklonista Bangladeshin rannoille oli rakennettu yli 200 tulvapatoa. Kun seuraava tuhoisa pyörremyrsky iski vuonna 1991, Sykloni­valmius­ohjelman vapaaehtoiset varoittivat väestöä syklonista kaksi tai kolme päivää ennen kuin se saapui maihin. Yi 350 000 henkilöä poistui kodeistaan väestönsuojiin ja muihin tiilirakennelmiin, kun taas toiset etsivät korkeita maaston kohtia. Vuoden 1991 syklonikin tappoi yli 130 000 ihmistä, mikä oli kuitenkin merkittävästi vähemmän kuin vuoden 1970 uhrien lukumäärä, osittain sen vuoksi, koska Syklonivalmiusohjelma oli varoittanut asiasta etukäteen. Vuoden 1991 myrskyn aineelliset tuhot olivat kuitenkin suuremmat; vahingot olivat 1,5 miljardia dollaria, kun ne vuonna 1970 olivat olleet 85,4 miljoonaa dollaria.
Ikkelinlahti
Ikkelinlahti on Päijät-Hämeessä Padasjoella Auttoisten kylän lähellä sijaitseva lampi.
Maantietoa
Lammen pinta-ala on 1,1 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Lammen vedenpinnan korkeus on 127,2 metriä mpy.
Hammerin projektio
300px|thumb|Maapallo Hammerin karttaprojektiolla esitettynä Hammerin projektio tai Hammerin–Aitoffin projektio on Ernst Hammerin vuonna 1892 kehittämä oikeapintainen karttaprojektio. Siinä maapallo kuvautuu ellipsin muotoiselle alueelle, jonka korkeuden ja pituuden suhde on 2:1 samoin kuin Mollweiden projektiossa, mutta Hammerin tarkoituksena oli pienentää Mollweiden projektiolle ominaista alueiden muotojen suurta vääristymistä kartan reunoilla.
Projektion määritelmä
Hammerin projektiossa ajatellaan ensin kaikkien pisteiden pituusasteet jaetuiksi kahdella, sitten kuvataan näin saatu tulos tasolle Lambertin oikeapintaisen tasoprojektion mukaisesti ja lopuksi venytetään saatu ympyränmuotoinen kartta vaakasuunnassa ellipsiksi suhteessa 2:1. Tällöin maan pinnan piste, jonka pituusaste on λ ja leveysaste φ, kuvautuu kartalla pisteeseen:
missä laeax ja laeay ovat vastaavan pisteen koordinaatit päiväntasaajakeskeisessä Lambertin oikeapintaisessa tasoprojektiossa. Suoraan leveys- ja pituusasteiden avulla ne voidaan ilmaista seuraavilla kaavoilla:
avulla. Kartan pistettä (x, y) vastaavat leveys- ja pituusasteet ovat näin ollen:
Aitoffin ja Hammerin projektiot näyttävät varsin samanlaisilta. Oikeapintaisuutensa vuoksi Hammerin projektio on näistä useammin käytetty. Myös Mollweiden projektio on melko samannäköinen oikeapintainen karttaprojektio, mutta siinä leveyspiirit ovat suoria viivoja, kun taas Hammerin projektiossa ne ovat kaarevia.
Briesemeisterin projektio
William A. Briesemeister esitti vuonna 1953 Hammerin projektiosta muunnellun muodon. Siinä keskipituuspiiriksi on valittu 10°E, koordinaatistoa on kierretty niin, että 45. pohjoinen leveyspiiri kulkee kartan keskipisteen kanssa, ja tuloksena saatua karttaa litistetään vaakasuorassa ja venytetään pystysuorassa suunnassa siten, että kartan korkeuden ja pituuden suhde on 1,75:1 sen sijaan että se Hammerin projektiossa on 2:1. Tarkoituksena on saada mantereet kartassa keskemmälle muodoltaan vähemmän vääristyneinä.
Nordic-projektio
John Bartholomew laati Hammerin projektiosta oman muunnelmansa, jota hän nimitti Nordic-projektioksi. Siinä ensin kierretään koordinaatistoa siten, että 45. pohjoinen leveyspiiri kulkee keskipisteen kautta, mutta keskipituuspiirinä on nollameridiaani. Tähän asentoon sijoitettu karttapallo kuvataan sitten tasolle Hammerin projektion mukaisesti.
Chuck Norris
Carlos Ray ”Chuck” Norris Jr. (s. 10. maaliskuuta 1940 Ryan, Oklahoma, Yhdysvallat), on yhdysvaltalainen taistelulajien taitaja ja näyttelijä. Hänellä on yhdeksännen danin musta vyö tang soo dossa, kahdeksas dan taekwondossa sekä kolmas dan brasilialaisessa jujutsussa.
Varhaiset vuodet
Norris on kotoisin Oklahoman osavaltion Ryanin kaupungista. Hänellä on kaksi nuorempaa veljeä, joista toinen on elokuvatuottaja Aaron Norris. Norrisin vanhemmista kumpikin on puoliksi cherokee-intiaani, puoliksi irlantilainen.
Norrisin vanhemmat erosivat hänen ollessaan 16-vuotias, minkä jälkeen hän muutti äitinsä ja veljiensä kanssa Kaliforniaan. Siellä hän valmistui lukiosta ja avioitui pian tyttöystävänsä Diane Holechekin kanssa. Tämän jälkeen Norris liittyi Yhdysvaltain ilmavoimiin sotilaspoliisiksi ja hänet lähetettiin Etelä-Koreaan. Siellä hän sai lempinimekseen Chuck ja alkoi harjoitella tang soo doa. Norris kertoo elämäkerrassaan, että hänellä on tang soo dosta ja taekwondosta musta vyö, jotka Norris sai ollessaan Etelä-Koreassa. Sittemmin vuonna 1997 Norrisille myönnettiin kahdeksannen danin musta vyö taekwondossa. Näiden ohella hän harjoitteli judoa. Myöhemmin hän on kehittänyt uuden chun kuk do -taistelulajin. Norris on harjoitellut myös Shitō-ryū-karatea ja brasilialaista jujutsua, josta hänellä on myös musta vyö.
Karate
Norris palasi Yhdysvaltoihin vuonna 1962. Hän avasi Torranceen karatekoulun, jonka oppilaina ovat olleet monet kuuluisuudet kuten Steve McQueenin poika Chad McQueen. Vuonna 1963 syntyi hänen poikansa Mike, tytär Dina syntyi vuonna 1964 ja toinen poika Eric vuonna 1965.
Vuonna 1964 Norris kohtasi pian tämän jälkeen kuuluisuuteen nousseen Bruce Leen Kalifornian Long Beachillä. Vuonna 1968 Norris saavutti keskisarjan karatemestaruuden. Vuonna 1969 hän voitti karaten kolmoiskruunun vuoden eniten voittoja saavuttaneena kilpailijana sekä Black Belt -lehden myöntämän Vuoden ottelija -palkinnon. Chuck Norris oli voittamaton karaten keskisarjan maailmanmestari vuosina 1968–1974, kunnes luopui tittelistä.
Elokuvat
upright|pienoiskuva|Chuck Norris vuonna 1976. Norrisin ensiesiintyminen tapahtui vuonna 1969 Dean Martinin elokuvassa Matt Helm kultaloukussa. Norriksen nuorempi veli Weiland kuoli Vietnamissa vuonna 1970 ja Norris omisti myöhemmin esiintymisensä toimintaelokuvissa veljensä muistolle. Vuonna 1972 hän esiintyi Bruce Leen elokuvassa Lohikäärmeen tie. Tuolloin Norris ei vielä varsinaisesti kiinnostunut näyttelemisestä, mutta sai elokuvan jälkeen kaksi pientä roolia vuosina 1973 ja 1974. Kolme vuotta myöhemmin Norris esiintyi viidennessä elokuvassaan Murskaajat, jossa hän esiintyi ensimmäistä kertaa pääosassa. Sittemmin Norris on esittänyt sankaria, joka ei kaihda kovien otteiden käyttöä, vaan turvautuu useasti taistelulajeihin tai tuliaseisiin. Uransa alkuvaiheessa Norrisin esittämät hahmot käyttivät aseinaan pelkästään kamppailutaitojaan. Sittemmin Yksinäinen susi McQuade -elokuvan myötä Norrisin hahmot turvautuivat myös tuliaseisiin.
Norrisin tuottoisin elokuva on Suoraa toimintaa, joka tuotti Yhdysvalloissa yli 22 ja puoli miljoonaa dollaria. Sitä ennen elokuva Yhden miehen armeija oli hänen ensimmäinen elokuvansa, joka ylitti dollarin tuoton.
Norris esiintyi vuodesta 1993 televisiosarjassa Walker, Texasista, joka oli kahdeksan vuoden ajan CBS-televisioyhtiön tuotannossa, ja sitä esitettiin myöhemmin myös muiden televisioyhtiöiden kanavilla. Norris päätti näyttelijäuransa elokuvaan The Cutter, jossa hän esiintyi yhdessä Daniel Bernhardtin kanssa. Elokuva julkaistiin suoraan DVD:lle vuonna 2005. Heinäkuussa 2011 Norrisin ilmoitettiin palaavan takaisin elokuvien pariin The Expendables 2 myötä, jossa hän esiintyy muun muassa Sylvester Stallonen, Bruce Willisin ja Arnold Schwarzeneggerin kanssa. Elokuva sai ensi-iltansa elokuussa 2012.
Norrisilla on myös tähti Walk of Famella.
Yksityiselämä
Norris avioitui Dianne Holechekin kanssa vuonna 1958. Heidän ensimmäinen lapsensa Mike syntyi vuonna 1963. Vuonna 1964 syntyi tytär Dina ja kuopus Eric vuonna 1965. Vuonna 1988 Norris ja Holechek erosivat kolmenkymmenen vuoden avioliiton jälkeen. Kaksi vuotta myöhemmin 1990 Norris perusti voittoa tuottamattoman organisaation Kick Drugs Out of America, joka tunnetaan nimellä Kickstart Kids. Norris avioitui uudelleen vuonna 1998 malli Gena O’Kelleyn kanssa. Vuonna 2001 pariskunnalle syntyi kaksoset: poika Dakota Alan Norris ja tytär Danilee Kelly Norris. Mike Norris on myös näyttelijä ja esiintynyt muiden muassa elokuvassa Jäätävä polte.
Norris on poliittisesti konservatiivi ja republikaanisen puolueen pitkäaikainen tukija.
Kamiennik
Kamiennik on maalaiskunta Nysan piirikunnassa Puolassa. Sen väkiluku oli vuoden 2020 lopussa 3 407. Kunnan hallintokeskus on Kamiennikin kylä. 220px|pienoiskuva|vasen|Kunnan kartta Kamiennikin kunta jakautuu seuraaviin 13 kylään: Białowieża, Chociebórz, Cieszanowice, Goworowice, Kamiennik, Karłowice Małe, Karłowice Wielkie, Kłodobok, Lipniki, Ogonów, Szklary, Wilemowice sekä Zurzyce. Kunnan pinta-ala on noin 89 neliökilometriä. Se rajautuu Przewornon, Ziębicen, Otmuchówin, Pakosławicen ja Grodkówin kuntiin. Kamiennikin kunnan alue sijaitsee fyysis-maantieteellisesti Niemczan-Strzelinin kukkuloilla. Sen pinta-alasta noin 74 prosenttia on maatalousmaata ja noin 16 prosenttia metsää.
Kamiennikin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 3 882. Vuoden 2019 joulukuussa 50,1 prosenttia kunnan asukkaista oli naisia ja 49,9 prosenttia miehiä. Alle 18-vuotiaat muodostivat kunnan väestöstä 15,5 prosenttia, työikäiset 62,9 prosenttia ja eläkeikäiset 21,6 prosenttia. Väestön keski-ikä oli 42,4 vuotta. Kunnan työttömyysaste oli vuoden 2019 lopussa 11,7 prosenttia.
Johnson Aziga
Johnson Aziga (s. 1956) on kanadalaismies, jonka syntyi Ugandassa. Hänen kotikaupunkinsa on Hamiltonissa, Ontarion provinssissa Kanadassa.
4. huhtikuuta 2009 valamiehistö teki päätöksensä 2,5 päivän miettimisen jälkeen ja totesi Azigan syylliseksi kahteen murhaan, kymmeneen törkeään seksuaaliseen pahoinpitelyyn ja yhteen törkeän seksuaalisen pahoinpitelyn yritykseen. Aziga tuomittiin elinkautiseen vankeuteen ilman armahduksen mahdollisuutta ensimmäisen 25 vuoden aikana.
Kalle Kaiharin kulttuurisäätiö
Kalle Kaiharin Kulttuurisäätiö on kauppaneuvos Kalle Kaiharin vuonna 1986 perustama säätiö. Hän lahjoitti sen peruspääomaksi 1,5 miljoona markkaa (250 000 euroa). Säätiön tarkoituksena on tukea ja kannustaa taiteiden, tieteiden ja muun henkisen kulttuurin harjoittamista. Perustaja kutsui säätiön hallituksen puheenjohtajaksi kaupunginjohtaja Jarmo Rantasen sekä jäseniksi päätoimittajat Pertti Pesosen ja Raimo Seppälän. Säätiön hallituksen nykyisenä puheenjohtajana toimii Tampereen entinen pormestari, kansanedustaja Anna-Kaisa Ikonen (kok.).
Joka toinen vuosi järjestettävä kuorotapahtuma Tampereen Sävel otti järjestääkseen kilpailut, joiden taloudellisena tukena oli alusta lähtien Kalle Kaiharin Kulttuurisäätiö. Kiertopalkinnoksi kauppaneuvos Kaihari teetti arvokkaan Näsinneula -patsaan. Ensimmäiset kilpailut pidettiin 1989. Mukana oli 39 lauluyhtyettä viidestä maasta.
Christy Carlson Romano
Christy Carlson Romano (oik. Christelle Michelle Carlson Romano, s. 20. maaliskuuta 1984 Milford, Connecticut, Yhdysvallat) on yhdysvaltalainen näyttelijä ja laulaja. Hän on näyttelijänä kaksinkertainen Young Artist -palkinnon voittaja vuosina 2001 ja 2002.
Hänet tunnetaan erityisesti Disneyn animaatiosarjasta Kim Possible Kim Possiblen äänenä, josta Romano sai Daytime Emmy -ehdokkuuden. Lisäksi hänet tunnetaan Ren Stevensinä komediasarjasta Even Stevens.
Kenobiitti (Hellraiser)
Kenobiitit ovat demoneja, jotka esiintyvät Clive Barkerin Hellbound Heart -kirjoissa sekä Hellraiser -elokuvissa.
Kaikilla kenobiiteilla on silvotut kehot sekä useita lävistyksiä. Jokaisessa kahdeksassa Hellraiser -filmissä esiintyvä Pinhead on kenobiiteista tunnetuin. Elokuvissa häntä esittää näyttelijä Doug Bradley. Pinheadin tunnusmerkkinä ovat naulat, jotka on naulattu kiinni ihon läpi ruudukkomaisesti hänen päähänsä. Hänellä on myös kuusi avointa haavaa alavartalossaan. Muut kenobiitit on silvottu pahemmin.
Kenobiitit ovat alun perin Leviathanin, Helvetin lordin, käskyläisiä. Kenobiittien tehtävä on noutaa Lemarchandin laatikon avaaja Helvettiin, jossa häntä kohtaa ennennäkemätön nautinnon ja kivun maailma. Kenobiitit ovat vastuussa nautinnon ja kivun tuottamisesta.
Päivänvasta
Päivänvasta on Päijät-Hämeessä Padasjoella Auttoisten kylän lähellä sijaitseva lampi.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Lammen vedenpinnan korkeus on 128,6 metriä mpy.
São Vicente
São Vicente on yksi Kap Verden saarista. Se sijaitsee Barlaventosaarten ryhmässä, Santo Antãon ja Santa Luzian saarten välissä. Saarelta on 640 kilometrin matka Länsi-Afrikan rannikolle. Myös saaren kaakkoispuolella sijaitseva Santa Luzia kuuluu São Vicenten kuntaan.
São Vicenten pinta-ala on 227 km² ja asukasluku 67 163 (2000). Sen korkein kohta on Monte Verde 774 metrin korkeudessa merenpinnan yläpuolella. Saaren suurin kaupunki on Mindelo, joka on lisäksi Kap Verden toiseksi suurin kaupunki Praian jälkeen.
Eurooppalaisten 22. tammikuuta 1462 löytämä São Vicente oli asumaton 1800-luvulle saakka. São Vicenteltä ovat kotoisin muiden muassa muusikot Cesária Évora, Tito Paris ja Kap Verden entinen pääministeri Carlos Veiga.
Colusan piirikunta
Colusan piirikunta on Yhdysvaltojen Kalifornian osavaltiossa sijaitseva piirikunta. Sen väkiluku oli 21 839 vuonna 2020 ja sen pinta-ala on 2 990 neliökilometriä. Piirikunnan suurin kaupunki Colusa on myös sen hallintokeskus. Colusa sijaitsee Keskuslaaksossa.
Suomen kansainväliset valmiusjoukot
Suomen kansainväliset valmiusjoukot on joukko varusmiehiä, jotka koulutetaan kansainvälisiin rauhanturvaamis- ja kriisinhallintatehtäviin varusmiespalveluksensa loppupuolella. Koulutukseen valitaan halukkaiden heinäkuun saapumiserän varusmiesten joukosta kielitaitoisia, hyväkuntoisia ja paineensietokykyä osoittaneita sotilaita. Valmiusjoukko aloitti toimintansa vuonna 1996 ja ensimmäiset Valmiusjoukoissa koulutetut sotilaat aloittivat rauhanturvaajapalveluksensa vuonna 1999 Kosovossa.
Pääasiassa Porin prikaatissa annettava valmiusjoukkokoulutus sisältää muun muassa ajoneuvo- ja jalkapartiointia, englanninkielistä radioviestintää, henkilö-, ajoneuvo- ja taloetsintää, yhteistoimintaa helikopterien kanssa, voimankäyttöä sekä pienpartiotaktiikkaa. Näiden lisäksi ampuma-, ensiapu- ja miinanraivaamiskoulutukset ovat laajempia verrattuna tavalliselle jalkaväkitaistelijalle annettavaan koulutukseen. Jokainen valmiusjoukoissa palveleva sotilas saa myös jonkun tietyn koulutuksen. Jääkäri-, tiedustelu-, pioneeri-, sotilaspoliisi-, panssarintorjunta-, kranaatinheitin-, tulenjohto- ja viestikoulutukseen erikoistuvat sotilaat palvelevat Porin prikaatissa Säkylässä. Jokainen valmiusjoukon sotilas saa vähintään aliupseerikoulutuksen.
Varusmiespalveluksen lopuksi valmiusjoukkoon koulutetut voivat allekirjoittaa vapaaehtoisen toimintavalmiussitoumuksen. Tavoitteena on saada valmiusjoukot 7 päivän lähtövalmiuteen.
Valmiusjoukon sotilaat käyttävät ulkoisena tunnusmerkkinä oliivinvihreässä baretissaan kultaista kruunupäistä leijona-kokardia, joka ansaitaan suorittamalla SKVJ-palvelukseen kuuluva barettimerkkikoe. Valmiusjoukon ajoneuvot on Suomessa ja kansainvälisissä harjoituksissa usein merkitty FRDF-tekstillä (Finnish Rapid Deployment Force). Valmiusjoukon tunnuslause on "Look good, do good!" (Näytä hyvältä, tee hyvää!).
Itävallan Grand Prix 2019
Vapaat harjoitukset
Ennen ensimmäisiä vapaita harjoituksia Toro Rosson Alexander Albon sai Hondan uuden päivitetyn moottorin, jonka seurauksena hän sai lähtöruuturangaistuksen kilpailuun. Myös McLarenin Carlos Sainz otti Renault’n uuden moottorin ja sen myötä lähtöruuturangaistuksen. Sen sijaan Mercedeksen Valtteri Bottakseen asennettiin öljyvian vuoksi vanhempi voimayksikkö. Merkittävin tilanne koettiin harjoitusten lopussa, kun Renault’n Nico Hülkenberg rikkoi autonsa etusiiven vasemman puolen ratareunoihin ja aiheutti punaiset liput radalle. Mercedeksen Lewis Hamilton oli harjoitusten nopein.
Toisissa vapaissa harjoituksissa muuttuneet tuuliolosuhteet aiheuttivat vaikeuksia kuljettajille. Red Bullin Max Verstappen menetti autonsa hallinnan voimakkaan tuulen vuoksi ja kolaroi ratavalliin. Myös Bottas menetti autonsa takaosan hallinnan ja osui ratavalliin. Ferrarin Sebastian Vettel pyörähti radalla menetettyään auton takaosan hallinnan, mutta vältti kolaritilanteen. Alfa Romeo Racingin Antonio Giovinazzin polttoaineen lämpötila oli viileämpi kuin sallittu alaraja, minkä seurauksena tuomaristo langetti tallille rahasakon. Ferrarin Charles Leclerc oli nopein.
Kolmansissa vapaissa harjoituksissa Pierre Gaslyn autoon iski ohjelmistovika ja hän ajoi seitsemänneksi. Leclerc oli myös kolmansien harjoitusten nopein.
Aika-ajot
Aika-ajojen ensimmäisessä osiossa kolaritilanteet olivat lähellä. Ensin Toro Rosson Daniil Kvjat oli lähellä osua hitaasti edellä ajaneeseen Williamsin George Russelliin, mistä tuomaristo langetti Russellille kilpailuun kolmen lähtöruudun rangaistuksen estelystä (lisäksi tallin päätös vaihtaa vaurioitunut etusiipi erilaiseen versioon aiheutti lopulta lähdön varikkosuoralta). Myös Hamilton oli lähellä osua Alfa Romeo Racingin Kimi Räikköseen, mistä tuomaristo langetti Hamiltonille kolmen lähtöruudun rangaistuksen kilpailuun. Toisessa osiossa Haasin Romain Grosjeanin mahdollisuudet päästä jatkoon menivät etusiiven rikkouduttua kymmenennessä mutkassa ja hän jäi lopulta sijalle 11.
Kolmannen osion alkaessa Vettelin auton moottoriin iski tekninen vika, minkä myötä hän ei voinut ajaa osiossa. Leclerc ajoi paalupaikalle. Haasin Kevin Magnussen onnistui ajamaan hyvän aikakierroksen ansiosta viidenneksi, mutta kolmansissa vapaissa harjoituksissa esiintynyt vaihdelaatikkovika aiheutti hänelle lähtöruuturangaistuksen kilpailuun.
Kilpailu
Eturivistä kilpailuun lähteneistä kuljettajista Leclerc sai onnistuneen lähdön, mutta Verstappen sen sijaan kärsi auton sammumisen estävän järjestelmän päälle menemisestä ja putosi seitsemänneksi. Myös molemmat Haas-kuljettajat putosivat alaspäin lähdön jälkeen renkaiden huonon pidon ja auton heikon tasapainon vuoksi, eivätkä he keränneet kilpailusta yhtään pistettä. Vastaavanlaisia ongelmia esiintyi myös muilla keskikastin talleilla. Kilpailun aikana Racing Pointin Lance Strollin autoon iskeneen moottoriongelman vuoksi hän menetti paljon aikaa, eikä pystynyt ajamaan 14:ttä sijaa parempaa tulosta.
McLarenin Sainz ja Lando Norris onnistuivat auton päivityksien ansiosta ajamaan pisteille, kun Norris oli kuudes ja rangaistusten myötä viimeisiin lähtöruutuihin pudotettu Sainz nousi kahdeksanneksi. Myös Alfa Romeo Racing onnistui ensimmäistä kertaa kauden aikana ajattamaan molemmat kuljettajansa pisteille, kun Räikkönen oli yhdeksäs ja uransa ensimmäisen MM-pisteen ottanut Giovinazzi oli kymmenes. Vettel sai hyvän lähdön ja nousi varmalla ajolla tuloksissa ylöspäin Mercedesten jäähdytysongelmien vuoksi, vaikka hänen varikkopysähdyksensä kohdalla autossa esiintyi radio-ongelmia ja niistä aiheutuneet ylimääräiset sekunnit pudottivat hänet hetkeksi kisasijoituksissa keskivaiheille.
Kilpailun hektisin tilanne koettiin kolmanneksi viimeisellä kierroksella, kun Verstappen yritti ohitusta Leclercistä jarruttamalla sisälinjalla mutkaan tultaessa, jolloin Leclerc joutui ajamaan ratareunan kautta ja menetti kärkisijoituksensa. Verstappenin ohitusta tutkittiin tuomariston toimesta pitkään, mutta hän sai pitää voittonsa. Kilpailun voitto oli merkittävä myös moottorivalmistaja Hondalle, koska moottorilla oli voitettu viimeksi kaudella, kun Hondan oman F1-tallin kuljettaja Jenson Button ajoi Unkarin osakilpailun voittoon.
Berkshire
Berkshire on muodollinen ja historiallinen kreivikunta Thamesin jokilaaksossa Etelä-Englannissa, Lontoosta länteen. Se menetti hallinnollisen asemansa vuonna 1998, jolloin se jaettiin kuuteen itsenäiseen yhtenäishallintopiiriin: Bracknell Forestiin, Readingiin, Slough’hun, West Berkshireen, Windsor and Maidenheadiin ja Wokinghamiin. Vuonna 2020 muodollisen kreivikunnan alueella arvioitiin elävän noin ihmistä.
Berkshireä kutsutaan joskus ”kuninkaalliseksi Berkshireksi”, koska hallitsijan virallinen asunto, Windsorin linna on kreivikunnan alueella. Kreivikunta on yksi Englannin vanhimmista; sen rajat periytyvät Alfred Suuren ajoilta eli 800-luvulta. Kreivikunnan keskuspaikkana on ollut vuodesta 1867 alkaen Reading, sitä ennen se oli Abingdon.
Maantiede
pienoiskuva|vasen|Thames ja Windsorin linna. Berkshiren pinta-ala on neliökilometriä. Sitä ympäröivät Oxfordshire ja Buckinghamshire pohjoisessa, Suur-Lontoo idässä, Surrey kaakossa, Hampshire etelässä ja Wiltshire lännessä.
Kreivikunnan itäosa sijaitsee lähes kokonaan Thamesin sorapohjaisessa jokilaaksossa. Maaperä on paikoitellen – esimerkiksi Windsor Great Parkin alueella – niukkaravinteista ja metsän peittämää. Länsiosissa on Berkshire Downsin liitukiviharjanteita, joista korkeimmalle kohoaa Inkpen Beacon (297 m). Thames on kuluttanut harjanteiden läpi laakson, joka tunnetaan nimellä Goring Gap. Länsi-Englantiin johtavat rautatiet on rakennettu Thamesin ja sen sivujoen Kennetin laaksoihin.
Historia
Berkshire Downsin alueella oli esihistoriallisella ajalla useita asuinpaikkoja, joita harjutiet yhdistivät toisiinsa ja läheiseen Stonehengeen Wiltshiren kreivikunnassa. Historiallisen Berkshiren (nykyisen Oxfordshiren) alueella sijaitsee myös Uffington White Horsen monumentti, joka tehtiin rautakaudella kukkulanrinteeseen. Berkshiren jokilaaksoista ja itäosista on löydetty jäännöksiä useista rautakautisista kylistä. Readingin lounaispuolella Silchesterissä oli belgien asutuskeskus, josta tuli myöhemmin roomalaisten teiden risteyspaikka.
Berkshire kuului vuorotellen anglosaksien Wessexille ja Mercialle, ja Wessexin kuningas Alfred Suuri syntyi sen alueella sijaitsevassa Wantagen kylässä vuonna 848. Englannin normannivalloituksen (1066) myötä Thameksen jokilaakson strateginen merkitys kasvoi, mikä johti ensimmäisen Windsorin linnan rakentamiseen. Wallingford ja Abingdon olivat kreivikunnan tärkeimmät kaupungit keskiajalla.
Berkshiren teollistumista ja kaupungistumista edisti sen sijainti lähellä Lontoota ja tärkeitä liikenneväyliä. 1800-luvulla väestönkasvu keskittyi kreivikunnan hallinnolliseen keskukseen Readingiin. Ensimmäisen maailmansodan jälkeen Slough’ista tuli tärkeä teollisuuskaupunki, ja myöhemmin väestö on kasvanut etenkin Bracknellissa, josta tehtiin yksi Britannian uusista kaupungeista.
Hallinto
Berkshirellä ei ole ollut hallinnollista asemaa vuodesta 1998 lähtien, jolloin kreivikunnanvaltuusto lakkautettiin ja kreivikunta jaettiin kuuteen itsenäiseen yhtenäishallintopiiriin. Lordiluutnantti James Puxley on edustanut Ison-Britannian kuningatarta kreivikunnassa tammikuusta 2015 lähtien.
Osa-alueet
Berkshiren muodolliseen kreivikuntaan kuuluvat seuraavat kuusi hallinnollisesti itsenäistä yhtenäishallintopiiriä:
Yhtenäishallintopiirit jakaantuvat edelleen 101 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.
Talous
pienoiskuva|Peltoja Berkshire Downsin alueella. Hyvien tie- ja ratayhteyksien ansiosta monet Berkshiren asukkaista käyvät päivittäin töissä Lontoossa – aina kreivikunnan läntisimmistä asutuskeskuksista, Hungerfordista ja Newburystä saakka. Maidenheadissa, Wokinghamissa ja muissa moottoritie M4:n varrella sijaitsevissa kaupungeissa toimii perinteisen teollisuuden lisäksi huipputekniikan ja ohjelmistoalan yrityksiä. Maatalous keskittyy kreivikunnan länsiosaan, jonka liitupitoinen maaperä soveltuu viljanviljelyyn. Newburyssä ja Lambournissa jalostetaan ravihevosia.
Tiestö
Berkshiren läpi kulkee kaksi suurta tietä:
Rautatiet
Berkshiren läpi kulkee seuraavat rautatiet:
Väestö
pienoiskuva|Taloja Kennetjoen varrella Readingin kaupungissa. Vuonna 2020 Berkshiren muodollisessa kreivikunnassa oli noin asukasta ja seuraavat yli kymmenentuhannen asukkaan asutuskeskukset:
Lippu
Berkshiren lipussa on keltaisella pohjalla tammi ja uroshirvi, jotka ovat olleet kreivikunnan tunnuksia jo satojen vuosien ajan. Ne liittyvät legendaan 1300-luvulla eläneestä metsästäjä Hernestä, joka hirttäytyi tammeen jouduttuaan kuninkaan epäsuosioon. Tarinan mukaan hänen rauhaton henkensä otti uroshirven muodon. Lippu otettiin käyttöön 27. helmikuuta 2017 Berkshiren lordiluutnantin ja 24 paikallisjärjestön vetoomuksesta.
Nimikkokukka
Vuonna 2004 Berkshiren nimikkokukaksi valittiin suvikello Plantlife International -järjestön pitämässä yleisöäänestyksessä. Sitä kasvaa Loddonjoen varrella, ja paikalliset sanovatkin sitä Loddon lilyksi, ’loddoninliljaksi’.
Perinneruoat
Berkshiren perinneruokia ovat Berkshire hog – sienten, sipulin ja yrttien kera kermassa haudutetut porsaankyljykset – ja Berkshire faggots – salvialla maustetut porsaanlihapullat.
Kalliojärvi (Hämeenlinna, Vähä-Evo)
Kalliojärvi on Kanta-Hämeessä Hämeenlinnassa sijaitseva lampi.
Maantietoa
Lammen pinta-ala on 1,8 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Lammen vedenpinnan korkeus on 108,6 metriä mpy.
Christian Serratos
Christian Serratos (s. 21. syyskuuta 1990) on yhdysvaltalainen näyttelijä. Hänet tunnetaan muun muassa Rosita Espinosan roolista televisiosarjassa The Walking Dead sekä Angela Weberin roolista Twilight-elokuvasarjassa.
Nuoruus ja yksityiselämä
Christian Serratos, oikealta nimeltään Christian Bernardi, syntyi Pasadenassa, Kaliforniassa. Hänellä on italialaiset, meksikolaiset ja irlantilaiset sukujuuret. Nuoruudessaan Serratos harrasti tanssia, itsepuolustuslajeja ja taitoluistelua.
Näyttelemisen ja taitoluistelun lisäksi Serratos laulaa ja kirjoittaa omaa musiikkiaan. Musiikillisiksi esikuvikseen hän on maininnut Fiona Applen, Dead Kennedysin ja Queenin.
Serratos on ollut kasvissyöjä kahdeksanvuotiaasta lähtien ja on tehnyt yhteistyötä PETAn kanssa eläinten oikeuksien puolesta. Marraskuussa 2009 Serratos esiintyi alastomana PETA:n turkisten vastaisen kampanjan mainoksessa.
Ura
Serratos aloitti näyttelijän uransa toimiessaan mallina Ford Modeling Agencylle. Eileen Ford, jolla oli myös näyttelijäntyöhön keskittynyt osasto, halusi hänen kokeilevan näyttelemistä. Serratos ei aluksi ollut kiinnostunut näyttelemisestä, mutta aloitettuaan hän huomasi pitävänsä siitä.
Serratos teki valkokangasdebyyttinsä elokuvassa Twilight – Houkutus vuonna 2008. Alun perin Serratos koe-esiintyi Jessica Stanleyn rooliin, mutta luettuaan kirjasarjaa, johon elokuva perustuu, hän muutti mielensä ja koe-esiintyi Angela Weberin rooliin ihastuttuaan lukiessaan hahmoon. Hän sai Young Artist -palkinnon roolistaan elokuvassa. Hän jatkoi roolissa elokuvan jatko-osissa Twilight – Uusikuu (2009), Twilight – Epäilys (2010) ja Twilight – Aamunkoi, osa 1 (2011).
Vuodesta 2014 alkaen Serratos on esittänyt Abraham Fordin tyttöystävää, Rosita Espinosaa, televisiosarjassa The Walking Dead.
Filmografia
thumb|Christian Serratos lokakuussa 2009.
Jumisko
Jumisko on vajaan kolmenkymmenen asukkaan kylä Posion kunnassa Lapin läänissä. Kylä sijaitsee Ala-Suolijärven ja Niemijärven välisellä kannaksella. Jumisko on nimenä tunnettu erityisesti Pohjolan Voiman rakentamasta Jumiskon voimalaitoksesta (1952–1955), joka sijaitsee Kemijärven puolella Soppelassa.
Liikenneyhteydet
Kylän läpi kulkee seututie 945 (Morottajantie). Tie on asfaltoitu ja valaistu keskeltä kylää. Kemijärven keskustaan Jumiskosta on noin 60 km ja Kuusamoon noin 100 km.
Palvelut ja vapaa-aika
1990-luvun vaihteessa Jumiskossa toimi vielä Posti ja kyläkauppa, joten palvelut olivat lähellä. Nykyisin vain kauppa-auto kulkee kahdesti viikossa. Kylä sijaitsee linnuntietä mitattuna noin 30 kilometrin päässä Posion keskustaajamasta, Aholasta.
L’Équipe
L’Équipe on ranskalainen, pääkaupunkiseudulla ilmestyvä urheiluun keskittynyt sanomalehti. Yhtiön ja lehden toimitilat sijaitseva Île-de-Francen alueella ja Hauts-de-Seinen departementissa, Issy-les-Moulineaux’n kaupungissa. L’Équipe on yksi laajalevikkisimmistä ranskalaisista sanomalehdistä.
Jumisko
Palvelut ja vapaa-aika
Jumiskossa oli aikoinaan iso koulu. Silloin Jumiskoon kuului nykyistä paljon isompi alue, ja perheissä oli paljon lapsia. Koulu paloi salaman sytyttämässä tulipalossa. 1980-luvulla vanhalla terveystalolla pidettiin kaksi vuotta koulua, kun myös Ristilän koulu paloi. Tämä palo syttyi kattoremontin yhteydessä. Opettajina toimi silloin Tikkanen Matti ja Aira. Tämän jälkeen oppilaat siirrettiin Vääräjärven ja Lehtiniemen ala-asteisiin. Terveystalolla järjestetään edelleen muun muassa kansalaisopiston ohjelmaa. Suolijärven rannalle rakennettiin uimapaikka, joka ei liiemmin ole käytössä, sillä järvien ympäröimässä kylässä uimapaikkoja on todella paljon. Viereisessä noin 10 km:n päässä olevassa kylässä toiminut Vääräjärven ala-aste antoi hyvät mahdollisuudet eri harrastuksiin. Sieltä löytyi valaistu maastojuoksurata jota talvisin pystyi hiihtämään, liikuntasali sekä jalkapallokenttä. Lisäksi talkoilla pidettiin yllä jääkiekkokenttää. Koulu on kuitenkin lopettanut toimintansa. Lehtiniemen ala-asteelle tehtiin talkoilla myös kaukalo. Sinne on Jumiskosta matkaa noin 15 km.
L’Équipe
Ennen vuotta 1944
Tultaessa 1800-luvun lopulle oli Ranskassa lähinnä yksi urheiluun keskittynyt urheilulehti Le Vélo. Lehti oli perustettu vuonna 1892 ja se keskittyi nimensä mukaisesti lähinnä pyöräilyyn. Alkuaikoina lehden päätoimittajana toimineen Pierre Gifardin kanta tuolloin ajankohtaiseen Dreyfusin tapaukseen oli ailahteleva. Polkupyörien valmistajat, jotka yleensä suhtautuivat jyrkän anti-dreyfuradisesti, ja jotka rahoittivat lehteä, eivät pitäneen päätoimittajan asenteesta. Näin valmistajat päättivät vuonna 1900 rahoittaa Henri Desgrangea, joka oli perustanut kilpailevan lehden L’Auto-Vélo. Kun Le Vélo painettiin vihertävälle paperille, niin kilpaileva lehti L’Auto-Vélo painettiin keltaiselle paperille. Muutamaa vuota myöhemmin tämä lehden paperin väri antoi aiheen Ranskan ympäriajon keltaisen voittajan paidan syntymiselle.
Jumisko
Palvelut ja vapaa-aika
Jumisko sijaitsee runsaitten kalavesien rannalla ja luonnosta voi löytää monenlaista kerättävää.
L’Équipe
Ennen vuotta 1944
Ensimmäinen numero uutta L’Auto-Vélo-lehteä ilmestyi 6. lokakuuta 1900 eli muutama päivä ennen Pariisin olympiakisojen päättymistä, tosin kisat olivat kestäneet kuusi kuukautta.
Vuonna 1903 jatkui sota L’Auto-Vélon ja Vélon välillä. 6. tammikuuta Desgrange hävisi oikeusprosessinsa Vélo-lehteä vastaan ja joutui käyttämään vastedes omasta lehdestään nimitystä Auto. Lisäksi suurin muutos oli kuitenkin uusien urheiluun keskittyvien lehtien ilmestyminen markkinoille.
Desgrange kehitti silloin keinon kohdata pahimman vastustajansa. Hän muisti, että Géo Lefèvre oli ehdottanut järjestettäväksi suuren polkupyöräkilpailun: näin päätettiin aloittaa Ranskan ympäriajo. Auto-lehti ilmoitti 19. tammikuuta 1903 perustavansa suurimman polkupyöräkilpailun, mitä koskaan on järjestetty.
Ajatus oli erinomainen ja lehden levikki nousi räjähdysmäisesti. Vélo-lehti ei enää onnistunut samaan itselleen lukijoita ja niin lehti lopetti seuraavana vuonna ilmestymisensä.
Vuoden 1944 jälkeen
L’Équipe ilmestyi uudessa muodossa ja uutena lehtenä 28. helmikuuta 1946. Aluksi lehteä julkaistiin kolmena päivänä viikossa, mutta jo vuodesta 1948 lähtien se muuttui päivittäin ilmestyväksi sanomalehdeksi. Lehti sai levikilleen etua myös nopeasti lakkautetuista pahimmista kilpailijoista Élan ja Sport.
Omistuspohja ja liitännäislehdet
Vuonna 1968 Amaury-yhtymä osti lehden ja keskeisen omistajan Philippe Amauryn kuoleman jälkeen vuonna 2006 hänen leskensä Marie-Odile ja lapset ovat ottaneet yhtiön kohtalon käsiinsä.
Vuodesta 1980 lähtien lehti on julkaissut myös viikoittain ilmestyvää lisäliitettä L’Équipe magazine. Tätä lehtikaksikkoa täydentämään lisättiin vuonna 2005 ilmestymisensä aloittanut, neljästi vuodessa ilmestyvä, Sports et Style. Tämän lisäksi vuonna 2006 aloitti myös neljästi vuodessa ilmestyvä naisille tarkoitettu L’Équipe Féminine.
Vuonna 2006 L’Équipe osti kuukausittain ilmestyvän ilmaislehden Le journal du Golf.
Levikki
L’Équipen ja muiden keskeisten ranskalaisten sanomalehtien levikki:
Mestareiden mestarit
L’Équipe järjestää vuosittain äänestyksen, jossa etsitään vuoden parasta urheilijaa. Äänestyksen suosio on valtava ja usein se tarjoaa yllätyksiä, sillä uudet urheilulajit ovat ottaneet paikan mestareiden mestarien listalla. Äänestyksessä valitaan sekä Ranskan että koko maailman paras urheilija. Ranskalaisista ainoa kansainvälisen äänestyksen voittanut on jalkapalloilija Zinédine Zidane.
Megazone
Megazone on yksi laser tag- tai lasertaistelupelin kansainvälisistä brändeistä. Pelaajat varustetaan vaarattomilla laseraseilla sekä säteet tunnistavilla liiveillä. Pelin idea on kerätä pisteitä osumalla vastustajien liiveihin tai tukikohtaa kuvaaviin maaleihin. Suomen ensimmäinen Megazone avattiin Itäkeskukseen vuonna 1993.
Pelaaminen
Peli on ottelu. Pelin idea on kerätä pisteitä osumalla laseraseella vastustajien liiveihin, aseisiin tai tukikohtaa kuvaaviin maaleihin. Osumat laskee pelin aikana tietokone ja eniten pisteitä kerännyt pelaaja tai joukkue voittaa pelin. Pelin päätyttyä pelaajat voivat pyytää henkilökunnalta tulosraportin, jossa kerrotaan pisteet ja muita tietoja pelin kulusta.
Pelikenttä
Peliä pelataan pimeällä pelialueella, jolla on erilaisia esteitä ja mahdollisesti pieniä korkeuseroja. Pelialue on valaistu ainoastaan ultraviolettilampuin, ja kentälle tuotetaan usvaa jotta pelaajat näkevät ammuttavat säteet. Pelin aikana kentällä soi yleensä taustamusiikkia.
Laitteisto
Nykyiset laitteistot ovat australialaisen P&C Micro'sin valmistamia. Pelaajien varusteet koostuvat peliliivistä ja aseesta. Aseet ampuvat lasersäteen lisäksi infrapunasäteitä ja pelivarusteet on varustettu infrapunasensoreilla. Lasersäteet eivät vahingoita pelaajaa millään tavalla.
Säännöt
Pelissä ei saa ottaa minkäänlaista ruumiillista kontaktia muihin pelaajiin. Pelialueella ei saa myöskään juosta, kiivetä tai kulkea rei'istä, joita on seinissä.
Megazonessa on erilaisia pelimuotoja, joista yleisimpiä ovat:
Jäsenyys
Osassa halleista on harrastajille tarjolla myös jäsentoimintaa. Jäsenille pidetään esimerkiksi omia peli-iltoja, tapahtumia ja kilpailuja, ja jäsenten välisistä ranking-sijoituksista voidaan pitää kirjaa. Suomessa Megazone-paikkoja on Helsingissä, Hämeenlinnassa, Iisalmessa, Joensuussa, Jyväskylässä, Kuopiossa, Lahdessa, Levillä, Oulussa, Seinäjoella, Tampereella, Torniossa, Turussa, Vantaalla ja Vuokatissa.
Rilutsoli
Rilutsoli on ALS-potilaiden hoidossa käytetty lääke. Sen on todettu hidastavan sairauden kulkua ja pidentävän siten potilaan elinikää. Rilutsolin on tarkoitus myös pidentää jäljellä olevaa aika, jonka sairastunut tulee toimeen ilman mekaanista ventilaatiota. Rilutsoli ei auta juuri ALS:n loppuvaiheessa.
Rilutsolin mahdollisia sivuvaikutuksia ovat muiden muassa astenia, väsymys ja pahoinvointi. Esimerkiksi maksasairaille potilaille lääkettä ei ole turvallista määrätä; sen käyttöä ei suositella myöskään munuaisten vajaatoiminnasta kärsivien henkilöiden kohdalla. Raskaana olevien ei tule käyttää lääkettä. Yliannostuksella on mahdollisesti vakavia seurauksia, jopa kooma.
Rilutsoli (6-(trifluorimetoksi)bentsotiatsoli-2-amiini) on bentsotiatsoleihin kuuluva kaksirenkainen heterosyklinen yhdiste, jonka kemiallinen kaava on C8H5F3N2OS, moolimassa 234,199 g/mol ja CAS-numero 1744-22-5.
Juhana Konttinen
Talollinen Juhana Konttinen Suonenjoelta oli talonpoikaissäädyssä Suonenjoen tuomiokunnan edustaja valtiopäivillä 1891. Hän oli säädyn yksityisen valitusvaliokunnan jäsen.